Αίτηση συμμετοχής του/της ενδιαφερομένου/νης.
Ο ενδιαφερόμενος/νη με την αίτηση συμμετοχής στο διαγωνισμό, επισυνάπτει δύο (2) φωτογραφίες τύπου ταυτότητας (έγχρωμες διαστάσεων 3 χ 4 εκ.). Στο πίσω μέρος κάθε φωτογραφίας ν’ αναγράφεται το ονοματεπώνυμο του/ης υποψήφιου/ας ευκρινώς.
Κατάθεση από τον αιτούντα (αποκλειστικά δια ζώσης)
Οι υποψήφιοι δε θα πρέπει να υπερβαίνουν το 28ο έτος της ηλικίας τους. Για τον υπολογισμό της ηλικίας των υποψηφίων, ως ημερομηνία γέννησης θεωρείται η 31η Δεκεμβρίου του έτους γέννησής τους.
Να είναι απόφοιτοι όλων των τύπων Λυκείου ή άλλης ισότιμης Σχολής Εσωτερικού ή Εξωτερικού.
Οι άνδρες να έχουν εκπληρώσει τις στρατιωτικές τους υποχρεώσεις κατά το χρόνο υποβολής της αίτησης πρόσληψης. Δεν γίνονται δεκτοί υποψήφιοι, οι οποίοι έχουν απαλλαγεί νόμιμα από αυτές.
Να έχουν υγεία και άρτια σωματική διάπλαση διαπιστούμενη από την αρμόδια Υγειονομική Επιτροπή Κατάταξης, σύμφωνα με τις ισχύουσες διατάξεις για τη σωματική ικανότητα των υποψηφίων των σχολών στρατού ξηράς (κατεύθυνση όπλων), κατά τα οριζόμενα στο Π.Δ. 11/2014 (Φ.Ε.Κ. Α΄-17), όπως τροποποιήθηκε και ισχύει.
Να είναι άνδρες/γυναίκες Έλληνες/ίδες πολίτες.
Να έχουν πίστη στο Σύνταγμα, αφοσίωση στην Πατρίδα και δεν πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους.
Να μην έχουν καταδικασθεί τελεσίδικα για τέλεση, απόπειρα ή κάθε μορφή συμμετοχής σε κακούργημα ή σε εγκλήματα ανυποταξίας, λιποταξίας, προσβολών του δημοκρατικού πολιτεύματος, προσβολών της διεθνούς υπόστασης της χώρας, προσβολών κατά της πολιτειακής εξουσίας, κατά των πολιτειακών και πολιτικών οργάνων, παραχάραξης νομίσματος και άλλων μέσων πληρωμής, πλαστογραφίας, ψευδούς κατάθεσης, ψευδούς καταμήνυσης, παράβασης καθήκοντος, ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης, επικίνδυνης σωματικής βλάβης, συμπλοκής, εκβίασης, απάτης, απιστίας, δωροδοκίας, παράνομης βεβαίωσης ή είσπραξης δικαιωμάτων του Δημοσίου, ναρκωτικών, ζωοκλοπής, ζωοκτονίας, περί αλλοδαπών, περί αρχαιοτήτων, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο απειλείται στερητική της ελευθερίας ποινή τουλάχιστον τριών μηνών. Υποψήφιοι/ες, οι οποίοι/ες έχουν παραπεμφθεί σε δίκη ή έχουν καταδικαστεί για κάποιο από τα ανωτέρω αδικήματα, μπορούν να συμμετάσχουν στο διαγωνισμό, αλλά δεν προσλαμβάνονται, αν, μέχρι το χρόνο έκδοσης της διαταγής πρόσληψης, δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα.
Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους.
Να μην έχουν τεθεί σε καμίας μορφής δικαστική συμπαράσταση (ΑΚ 1666 επόμενα).
Να κατοικούν την τελευταία διετία ή κατοικούσαν από τη γέννησή τους και μέχρι τη συμπλήρωση του 18ου έτους της ηλικίας τους στην Περιφέρεια στην οποία ανήκει η συγκεκριμένη Περιφερειακή Ενότητα ή Νησί, όπου λειτουργούν ή πρόκειται να λειτουργήσουν Υπηρεσίες Συνοριακής Φύλαξης, Διαχείρισης Μετανάστευσης, Φύλαξης των θεσμοθετημένων σημείων εισόδου - εξόδου της Επικράτειας, ιδίως Αεροδρομίων ή Προαναχωρησιακά Κέντρα Κράτησης Αλλοδαπών και κατά προτίμηση ή αποκλειστικά στις περιοχές της εκάστοτε Περιφερειακής Ενότητας ή νησιού.
Να μην φέρουν δερματοστιξία (τατουάζ) στο σώμα τους, η οποία: α) είναι και με την ενδυμασία (θερινή και χειμερινή στολή) εξωτερικά εμφανής και επιπλέον β) οι σχετικές απεικονίσεις, ως εκ του περιεχομένου τους, είτε αναιρούν την επιβαλλόμενη από το Σύνταγμα ουδετερότητα των υπαλλήλων του Δημοσίου είτε προκαλούν κατά τρόπο, ο οποίος δεν συνάδει προς την ιδιότητα και τα καθήκοντά τους.
Να έχουν σωματικά, ψυχικά και διανοητικά προσόντα, ανταποκρινόμενα στις απαιτήσεις του αστυνομικού έργου.
Να έχουν ανάστημα χωρίς υποδήματα, οι άνδρες τουλάχιστον ένα μέτρο και εβδομήντα εκατοστά (1,70μ.) και οι γυναίκες) ένα μέτρο και εξήντα τρία εκατοστά (1,63μ.).
Να μην έχουν κάνει χρήση ναρκωτικών ουσιών, ανεξάρτητα αν τους επιβλήθηκε ή όχι ποινή για την πράξη τους αυτή.
Θρησκευτικών πεποιθήσεων & αφοσίωσης στην πατρίδα
Προϋποθέσεις περί μη τέλεσης αξιόποινων πράξεων
H διαδικασία αφορά στην πρόσληψη Συνοριακών Φυλάκων και απευθύνεται σε ιδιώτες, οι οποίοι προσλαμβάνονται στην Ελληνική Αστυνομία, με σύστημα αντικειμενικών, κριτηρίων (μόρια), ως ιδιαίτερης κατηγορίας ένστολου προσωπικού.
Άσκηση ένστασης ενώπιον του Α.Σ.Ε.Π. μέσα σε αποκλειστική προθεσμία δέκα (10) ημερών, που αρχίζει από την επόμενη της ανάρτησης των πινάκων των κατ΄ αρχήν πληρούντων τα προσόντα, επισυνάπτοντας παράβολο η αξία του οποίου αναπροσαρμόζεται, σύμφωνα με σχετική απόφαση του Υπουργού Οικονομικών.
Βεβαίωση δήμου ή κοινότητας που ανήκει στην ίδια Περιφέρεια με την Περιφερειακή ενότητα ή νησί, ότι κατοικούν κατά την τελευταία διετία ή από την γέννησή τους και μέχρι τη συμπλήρωση του 18ου έτους της ηλικίας τους εκεί (δήμο ή κοινότητα).
Φωτοαντίγραφο Βεβαίωσης Αριθμού Μητρώου Κοινωνικής Ασφάλισης (Α.Μ.Κ.Α.).
Υπεύθυνη δήλωση ότι έχουν τα προσόντα που αναφέρονται αναλυτικά στην προκήρυξη (προσόντα υποψηφίων - προϋποθέσεις).
Φωτοαντίγραφο Τίτλου Σπουδών σύμφωνα με τα οριζόμενα στην εκάστοτε προκήρυξη.
Πρόσθετα Δικαιολογητικά για Υποψηφίους που Κατέχουν Πρόσθετα Προσόντα.
Χωρίς να απαιτείται η αναλυτική περιγραφή αυτών και ότι δέχονται να αναγραφεί η σωματική τους ικανότητα στα πιστοποιητικά στρατολογικής κατάστασης τύπου Α΄ που τυχόν αναζητηθούν αυτεπαγγέλτως από τις αρμόδιες Αστυνομικές Αρχές (ισχύει για άνδρες υποψήφιους και γυναίκες υποψήφιες, που δήλωσαν ότι έχουν προηγούμενη στρατιωτική θητεία).
α. Απολυτήριο Λυκείου ή Τ.Ε.Ε. Β΄ Κύκλου (υποψήφιοι κατηγορίας Α΄ (80% των θέσεων), σύμφωνα με τα οριζόμενα στην εκάστοτε προκήρυξη. Εάν ο τίτλος έχει αποκτηθεί στην αλλοδαπή απαιτείται: Βεβαίωση αντιστοιχίας βαθμού από την αρμόδια Διεύθυνση του Υπουργείου Παιδείας ,Θρησκευμάτων και Αθλητισμού σε εικοσάβαθμη κλίμακα. Περαιτέρω, για τίτλους Δευτεροβάθμιας μη τεχνικής ή μη επαγγελματικής εκπαίδευσης βεβαίωση αντιστοιχίας από την αρμόδια Διεύθυνση του Υπουργείου Παιδείας και Θρησκευμάτων και για τεχνική και επαγγελματική εκπαίδευση αλλοδαπής, πράξη ισοτιμίας και κατάταξης της Επιτροπής Ισοτιμιών του Οργανισμού Επαγγελματικής Εκπαίδευσης και Κατάρτισης (Ο.Ε.Ε.Κ.) ή του Εθνικού Οργανισμού Πιστοποίησης Προσόντων (Ε.Ο.Π.Π.) ή του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.) β. Οι υποψήφιοι/ες που κατέχουν πτυχίο ΕΠΑ.Λ. ή ισότιμο με αυτό τίτλο και απολυτήριο Λυκείου ή ισότιμο τίτλο και επιθυμούν να διεκδικήσουν τις θέσεις της κατηγορίας Β΄ (20% των θέσεων) πρέπει να προσκομίσουν και τους δύο προαναφερόμενους τίτλους.
Προσκόμιση βεβαίωσης κατοικίας για λήψη πρόσθετης μοριοδότησης, από τους υποψήφιους που κατοικούν κατά την τελευταία διετία ή από τη γέννησή τους και μέχρι τη συμπλήρωση του 18ου έτους της ηλικίας τους σε δήμο ή δημοτική κοινότητα ή δημοτικό διαμέρισμα ή κοινότητα ή οικισμό, που ανήκει στην Περιφερειακή ενότητα ή νησί, για τις οποίες καθορίζεται αριθμός προσλαμβανομένων. Φωτοαντίγραφο πιστοποιητικού ή πτυχίου αγγλικής, γαλλικής, γερμανικής ή ιταλικής, γλώσσας επιπέδου τουλάχιστον καλής γνώσης (Β2), Φωτοαντίγραφο Πτυχίου Δημοσίου Ι.Ε.Κ. ειδικότητας «Στέλεχος Ασφαλείας Προσώπων και Υποδομών» ή «Στέλεχος Υπηρεσιών Ασφαλείας», Πιστοποιητικό Στρατολογικής Κατάστασης, για τους υποψήφιους που υπηρέτησαν μέχρι και την απόλυσή τους ως έφεδροι αξιωματικοί ή σε ειδικές δυνάμεις ή ως εθελοντές πενταετούς υποχρέωσης (Ε.Π.Υ.) ή ως επαγγελματίες οπλίτες στις Ένοπλες Δυνάμεις ή στην Προεδρική Φρουρά και δεν τους έχει αφαιρεθεί η αντίστοιχη ειδικότητα, Φωτοαντίγραφο της κατεχόμενης άδειας οδήγησης (μοτοποδηλάτου, μοτοσικλέτας ή αυτοκινήτου), Υπεύθυνη δήλωση του ν. 1599/1986 ότι είναι τέκνα προσωπικού της Ελληνικής Αστυνομίας, που δολοφονήθηκε ή τραυματίσθηκε θανάσιμα κατά την εκτέλεση του καθήκοντος και εξαιτίας αυτού. Πιστοποιητικό της Ανώτατης Συνομοσπονδίας Πολυτέκνων Ελλάδος (ΑΣΠΕ), Πιστοποιητικό οικογενειακής κατάστασης του οικείου δήμου ή κοινότητας στα δημοτολόγια των οποίων είναι εγγεγραμμένοι ή βεβαίωση οικογενειακής κατάστασης που χορηγείται από τα ΚΕΠ ή αντίστοιχο πιστοποιητικό αρμόδιας αλλοδαπής Αρχής, με ημερομηνία έκδοσης όχι προγενέστερη των δύο μηνών από την ημερομηνία έναρξης της προθεσμίας υποβολής των αιτήσεων, καθώς και άλλα δικαιολογητικά που προσκομίζονται από υποψηφίους ειδικών κατηγοριών, που ορίζονται στην εκάστοτε προκήρυξη.
Πρόσληψη Συνοριακών Φυλάκων στην Ελληνική Αστυνομία
ΔΙΕΥΘΥΝΣΗ ΑΣΤΥΝΟΜΙΚΟΥ ΠΡΟΣΩΠΙΚΟΥ/ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
Ο αριθμός των θέσεων διορισμού μπορεί να αυξάνεται με Προεδρικό Διάταγμα, που εκδίδεται με πρόταση των Υπουργών Οικονομικών και Προστασίας του Πολίτη.
Υπηρεσίες Συνοριακής Φύλαξης -Δήλωση Περιουσιακής κατάστασης Αστυνομικών και άλλες διατάξεις.
1 Προσόντα, δικαιολογητικά και διαδικασία πρόσληψης Συνοριακών Φυλάκων.
Τροποποίηση της υπό στοιχεία 6000/14/17-γ΄/31.12.2019 απόφασης του Υπουργού και του Υφυπουργού Προστασίας του Πολίτη « Προσόντα, δικαιολογητικά και διαδικασία πρόσληψης Συνοριακών Φυλάκων» (Β΄ 4937).
Τροποποίηση της υπό στοιχεία 6000/14/17-γ΄/31.12.2019 απόφασης του Υπουργού και του Υφυπουργού Προστασίας του Πολίτη «Προσόντα, δικαιολογητικά και διαδικασία πρόσληψης Συνοριακών Φυλάκων» (Β΄ 4937).
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση, ή την τροποποίησή της (αίτηση θεραπείας) είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση, οφείλει να γνωστοποιήσει στον ενδιαφερόμενο την απόφασή της, για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική νομοθεσία.
Εισήγηση για λήψη απόφασης αναφορικά με τον αριθμό προσλήψεων την Περιφερειακή Ενότητα ή Νησί που θα προκηρυχθούν οι προς πλήρωση θέσεις.
Για τη σύνταξη της έκθεσης αναγκαιότητας απαραίτητη προϋπόθεση είναι η έκθεση κάλυψης δαπάνης από τη Διεύθυνση Υποστήριξης του Αρχηγείου της Ελληνικής Αστυνομίας ή την Διεύθυνση Δημοσιονομικής Διαχείρισης της Γενικής Διεύθυνσης Οικονομικών Υπηρεσιών και Επιτελικού Σχεδιασμού. Στην εν λόγω έκθεση, εμφαίνεται η δαπάνη που θα προκληθεί από την πρόσληψη.
Ύστερα από την έγκριση, του αριθμού των προς πρόσληψη Συνοριακών Φυλάκων στην Ελληνική Αστυνομία, από την Επιτροπή της Π.Υ.Σ. 33/2006, εκδίδεται Υπουργική απόφαση που θα ορίσει την Περιφερειακή Ενότητα ή Νησί και τον αριθμό ανά περιοχή προκήρυξης θέσεων.
Έκδοση προκήρυξης διαγωνισμού πρόσληψης για την ενημέρωση των ενδιαφερομένων και υποβολή αιτήσεων συμμετοχής.
Η ολοκλήρωση των διαδικασιών πρόσληψης ή διορισμού στους φορείς της παρ. 1 του άρθρου 14 του ν. 2190/1994 (Φ.Ε.Κ. Α΄28) για το μόνιμο προσωπικό πραγματοποιείται κατόπιν έκδοσης απόφασης κατανομής του Υπουργού Εσωτερικών.
Με απόφαση του Αρχηγού της Ελληνικής Αστυνομίας, συγκροτείται τριμελής επιτροπή για την πρόσληψη των υποψηφίων, η οποία συνεδριάζει στο Αρχηγείο της Ελληνικής Αστυνομίας και αποτελείται από έναν (1) ανώτατο Αξιωματικό ως Πρόεδρο και δύο (2) ανώτερους Αξιωματικούς ως μέλη, με ισάριθμους αναπληρωματικούς, προερχόμενους από Διευθύνσεις Κλάδων του Αρχηγείου Ελληνικής Αστυνομίας. Με την ίδια απόφαση ορίζεται Αξιωματικός ως γραμματέας.
Η Τριμελής Επιτροπή ελέγχου δικαιολογητικών υποψηφίων, ελέγχει την πληρότητα και την ακρίβεια των δικαιολογητικών των υποψηφίων και συντάσσει κατά αλφαβητική σειρά, πίνακα υποψηφίων που συγκεντρώνουν τα προσόντα και τις προϋποθέσεις για πρόσληψη και πίνακα υποψηφίων που δεν συγκεντρώνουν τα απαιτούμενα προς τούτο προσόντα και προϋποθέσεις.
Από τη Διεύθυνση Αστυνομικού Προσωπικού του Αρχηγείου Ελληνικής Αστυνομίας παραδίδονται στο Γραφείο της Επικοινωνίας και Ενημέρωσης του Υπουργείου Προστασίας του Πολίτη σε ηλεκτρονική μορφή, οι κυρωμένοι πίνακες κατά σειρά επιτυχίας και κατηγορία, προκειμένου να ενημερωθεί η ιστοσελίδα της Ελληνικής Αστυνομίας www.hellenicpolice.gr και παράλληλα αναρτώνται σε εμφανές μέρος των Αστυνομικών Υπηρεσιών της Χώρας για ενημέρωση των υποψηφίων, οι οποίοι με δική τους ευθύνη λαμβάνουν γνώση της ανάρτησης των πινάκων.
Από τη Διεύθυνση Αστυνομικού Προσωπικού του Αρχηγείου Ελληνικής Αστυνομίας παραδίδονται στο Γραφείο της Επικοινωνίας και Ενημέρωσης του Υπουργείου Προστασίας του Πολίτη σε ηλεκτρονική μορφή, οι τελικοί κυρωμένοι αναμορφωμένοι πίνακες κατά σειρά επιτυχίας και κατηγορία των κατ΄ αρχήν πληρούντων τα προσόντα και αυτών που δεν πληρούν τα προσόντα και τις προϋποθέσεις για πρόσληψη, προκειμένου να ενημερωθεί η ιστοσελίδα της Ελληνικής Αστυνομίας www.hellenicpolice.gr και παράλληλα αναρτώνται σε εμφανές μέρος των Αστυνομικών Υπηρεσιών της Χώρας για ενημέρωση των υποψηφίων, οι οποίοι με δική τους ευθύνη λαμβάνουν γνώση της ανάρτησης των πινάκων.
Από τους κυρωμένους πίνακες των κατ’ αρχήν πληρούντων τα προσόντα και μέσω των οικείων Διευθύνσεων Αστυνομίας καλούνται οι υποψήφιοι, κατά σειρά επιτυχίας και σε αριθμό ίσο με τον αριθμό των προσλαμβανόμενων, προσαυξημένο κατά ποσοστό πενήντα τοις εκατό (50%), με διαταγή του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου της Ελληνικής Αστυνομίας, να προσέλθουν εντός ορισμένων προθεσμιών, προκειμένου να εξετασθούν ως προς τα σωματικά, ψυχικά και διανοητικά τους προσόντα από τις αντίστοιχες επιτροπές. Οι επιτροπές προκαταρκτικών εξετάσεων αποφαίνονται για τη σωματική, ψυχική και διανοητική ικανότητα των υποψηφίων σε πρώτο και τελευταίο βαθμό.
Οι υποψήφιοι που καταλαμβάνουν προσλήψιμη θέση και κρίνονται ικανοί από τις Υγειονομικές, Ψυχοτεχνικές και Αθλητικές Επιτροπές, προσλαμβάνονται ως Συνοριακοί Φύλακες με απόφαση του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου Ελληνικής Αστυνομίας, που δημοσιεύεται στην Εφημερίδα της Κυβερνήσεως. Η πρόσληψη γίνεται στη Διεύθυνση Αστυνομίας όπου υπάγονται οι Υπηρεσίες στις οποίες οι υποψήφιοι είχαν υποβάλλει την αίτηση συμμετοχής, σε ημερομηνία που ορίζεται με διαταγή του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου Ελληνικής Αστυνομίας.
Οι Διευθύνσεις Αστυνομίας μετά τη λήψη της διαταγής πρόσληψης, ενεργούν ως εξής: α. Ειδοποιούν, με αποδεικτικό, μέσω των κατά τόπους Αστυνομικών Τμημάτων, τους υποψηφίους που προσλαμβάνονται, να μεταβούν σ’ αυτές την καθορισμένη με τη διαταγή του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου Ελληνικής Αστυνομίας ημερομηνία, β. Ενεργούν έλεγχο νομιμότητας των δικαιολογητικών πρόσληψης που υπέβαλαν οι υποψήφιοι προς πρόσληψη, σύμφωνα με τη διαδικασία που ορίζεται από το άρθρο 28 του ν. 4305/2014, όπως τροποποιήθηκε και ισχύει. γ. Αναζητούν αυτεπαγγέλτως τα δικαιολογητικά που προβλέπονται στην παράγραφο 5 του άρθρου 4 της υπ. αριθ. 6000/14/17-γ΄ από 31-12-2019 απόφασης του Υπουργού και Υφυπουργού Προστασίας του Πολίτη. δ. Ενεργούν αμέσως δακτυλοσκόπηση των υποψηφίων, δια των Γραφείων Εγκληματολογικών Ερευνών (Γ.Ε.Ε.) ή εξειδικευμένου στη λήψη των αποτυπωμάτων προσωπικού, σύμφωνα με τη διαδικασία που έχει προβλεφθεί από τη Διεύθυνση Εγκληματολογικών Ερευνών. Η Διεύθυνση Εγκληματολογικών Ερευνών, αποστέλλει πριν από την ημερομηνία πρόσληψης τις απαντήσεις της στις ανωτέρω Υπηρεσίες. ε. Καλούν τους προς πρόσληψη υποψήφιους/ες, να δώσουν τον προβλεπόμενο όρκο ή σχετική διαβεβαίωση, εφόσον από τα προβλεπόμενα δικαιολογητικά και τη δακτυλοσκοπική εξέταση δεν προκύπτει κώλυμα πρόσληψης και ορκωμοσίας, συντάσσοντας για κάθε έναν από τους προσλαμβανόμενους, πρακτικό πρόσληψης και ορκωμοσίας, καθώς και Φύλλο Μητρώου.
Με αιτιολογημένη απόφαση του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου Ελληνικής Αστυνομίας, που κοινοποιείται στους ενδιαφερόμενους, διαγράφονται από τον κυρωμένο πίνακα των κατ’ αρχήν πληρούντων τα προσόντα, οι υποψήφιοι/ες που: α. Στερούνται έστω και ενός προς πρόσληψη προσόντος μέχρι και την ημερομηνία ολοκλήρωσης της βασικής τους εκπαίδευσης. β. Καλούνται και δεν προσέρχονται για υγειονομική, ψυχοτεχνική και αθλητική εξέταση ή για πρόσληψη μέσα στις οριζόμενες προθεσμίες, εκτός των περιπτώσεων διαπιστωμένης ανώτερης βίας, όχι όμως πέραν του 10ημέρου. γ. Κρίνονται ως μη ικανοί/ές από τις Υγειονομικές, Ψυχοτεχνικές και Αθλητικές Επιτροπές Κατάταξης, ή όσοι παραιτηθούν μέχρι την ημερομηνία έναρξης της εκπαίδευσης. δ. Διαπιστωθεί ότι προκάλεσαν δόλια τον παράνομο διορισμό τους, ιδίως μέσω της υποβολής μη νόμιμων δικαιολογητικών, που συνοδεύουν την αίτηση συμμετοχής τους ή μέσω της υποβολής ψευδούς δήλωσης, πέραν των τυχόν ποινικών συνεπειών που επέρχονται σε βάρος του υποψηφίου.
Η συμπλήρωση των θέσεων που μένουν κενές λόγω διαγραφής υποψηφίων από τον κυρωμένο πίνακα των κατ΄ αρχήν πληρούντων τα προσόντα ή λόγω παραίτησης κατά τη διάρκεια της εκπαίδευσης, γίνεται με απόφαση του Προϊσταμένου Κλάδου Διοικητικής Υποστήριξης και Ανθρώπινου Δυναμικού του Αρχηγείου Ελληνικής Αστυνομίας από επιλαχόντες/ούσες της αντίστοιχης κατηγορίας της αντίστοιχης Περιφερειακής Ενότητας ή νησιού, η κλήση των οποίων πραγματοποιείται μέσω των οικείων Διευθύνσεων Αστυνομίας.
Κατά των ανωτέρω πινάκων, επιτρέπεται, βάσει του άρθρου 2 παράγραφος 5 του ν. 4765/2021 (Φ.Ε.Κ. Α ́ 6), όπως τροποποιήθηκε και ισχύει, η άσκηση ένστασης ενώπιον του Α.Σ.Ε.Π. μέσα σε αποκλειστική προθεσμία δέκα (10) ημερών, που αρχίζει από την επόμενη της ανάρτησής τους. Η ένσταση, ασκείται σύμφωνα με τα οριζόμενα στην κείμενη νομοθεσία. Το Α.Σ.Ε.Π. εξετάζει τις υποβληθείσες ενστάσεις, αποφαίνεται επ’ αυτών και ενημερώνεται ο/η ενιστάμενος/η. Η αρμόδια Τριμελής Επιτροπή της παρ. 2 του άρθρου 6 της υπ. αριθ. 6000/14/17-γ΄ από 31-12-2019 απόφασης του Υπουργού και Υφυπουργού Προστασίας του Πολίτη προβαίνει, αν απαιτείται, στις αναγκαίες διορθώσεις, σύμφωνα με τα διαλαμβανόμενα στην απόφαση του Α.Σ.Ε.Π. Στη συνέχεια, οι αναμορφωμένοι πίνακες στους οποίους εμφαίνεται η βαθμολογία των υποψηφίων ανά κριτήριο και συνολικά κυρώνονται από τον Αρχηγό της Ελληνικής Αστυνομίας και δημοσιεύονται.
Οι καθορισθείσες ανάγκες της Ελληνικής Αστυνομίας σε Συνοριακούς Φύλακες (πρόσληψη), υποβάλλονται υπό μορφή αιτήματος στη Διεύθυνση Προγραμματισμού και Ανάπτυξης Ανθρώπινου Δυναμικού του Υπουργείου Εσωτερικών, η οποία αφού το επεξεργαστεί με τη συνδρομή του Υπουργείου Οικονομικών, εισηγείται ανάλογα στη Διμελή Επιτροπή του άρθρου 2 παρ. 1 της 33/2006 Π.Υ.Σ. (Φ.Ε.Κ. Α΄-280) όπως ισχύει (Υπουργός Εσωτερικών και Οικονομικών), η οποία εκδίδει σχετική απόφαση.
Υποβολή αιτήματος στην επιτροπή της ΠΥΣ 33/2006 για την έγκριση της πρόσληψης.
Έκδοση Υπουργικής απόφασης για κατανομή θέσεων
Έκδοση προκήρυξης του διαγωνισμού πρόσληψης
Παραλαβή των αιτήσεων συμμετοχής των ενδιαφερόμενων
Αίτημα προς το Υπουργείο Εσωτερικών για έκδοση απόφασης Κατανομής.
Συγκρότηση Τριμελούς Επιτροπής για τον έλεγχο δικαιολογητικών υποψηφίων.
Έκδοση πίνακα των κατ΄ αρχήν πληρούντων τα προσόντα και πίνακα υποψηφίων που δεν πληρούν τα προσόντα κατά φθίνουσα σειρά μορίων.
Δημοσίευση του πίνακα των κατ΄ αρχήν πληρούντων τα προσόντα και αυτών που δεν πληρούν τα προσόντα
Υποβολή ενστάσεων κατά των πινάκων των κατ΄ αρχήν πληρούντων τα προσόντα και αυτών που δεν πληρούν τα προσόντα ενώπιον του Ανώτατου Συμβουλίου Επιλογής Προσωπικού (Α.Σ.Ε.Π.)
Δημοσίευση Τελικών Αναμορφωμένων Κυρωμένων Πινάκων
Κλήση υποψηφίων για Προκαταρκτικές Εξετάσεις - Ψυχομετρικές / Υγειονομικές / Αθλητικές εξετάσεις και δοκιμασίες.
Έλεγχος νομιμότητας δικαιολογητικών προσληφθέντων Συνοριακών Φυλάκων
Διαγραφή υποψηφίων από τον κυρωμένο πίνακα των κατ’ αρχήν πληρούντων τα προσόντα.
Κλήση επιλαχόντων υποψηφίων για πλήρωση κενών θέσεων